
Aquesta és la direcció vers la qual empenyem cada dia. 

"Quan t'hi pares a pensar, es fa estrany que milers de persones en una gran ciutat 
moderna passin el seu temps fregant plats en subterranis inferna/ment caldeja fs. La 
pregunta que estic plantejant és per què les coses segueixen així— "a quins propòsits 
serveix, i qui vol que això continuï..." 


George Orwell 
















































Al juliol de 1936, milions de treballadors es van armar i van 
ocupar els seus llocs de treball. Els treballadors de restaurants 
es van fer càrrec dels restaurants, van abolir les propines, i 
van utilitzar als restaurants per alimentar a les milícies obreres 
que anaven a combatre a l'exèrcit feixista. Però els obrers 
en armes no van anar prou lluny i van deixar l'Estat intacte. 
El Partit Comunista aviat es va apoderar del govern i de la 
policia, va empresonar o afusellar als obrers radicals i va 
revertir la major part de les conquestes de la revolució. En 
menys d'un any, els restaurants havien tornat gairebé a 
la normalitat i els cambrers estaven rebent propines altra 
vegada, aquest cop, dels dirigents del partit. 



Cada vegada que ataquem a aquest sistema i no el destruïm, es transforma i al seu torn ens transforma 
a nosaltres i al terreny de la pròxima lluita. Les conquestes es tornen en contra nostra, i tornem a la 
mateixa situació d'abans—treballant assalariadament. El patró intenta mantenir-nos a la recerca de 
solucions individuals o solucions dintre d'un lloc de treball particular o d'un comerç particular. L'única 
forma que tenim d'alliberar-nos és ampliar i aprofundir la nostra lluita. Involucrar a treballadors 
d'altres llocs de treball, d'altres indústries i d'altres regions. Ataquem més i coses més fonamentals. 
El desig de destruir als restaurants es converteix en el desig de destruir a les condicions que creen els 
restaurants. 



No estem lluitant solament per a una determinada representació política o per a un control sobre 
el procés de producció. La nostra lluita no és contra l'acte de tallar vegetals o rentar plats o servir 
cervesa o fins i tot servir menjar a altres persones. Es contra la forma en què tots aquests actes són 
reunits en un restaurant, separats d'altres actes, convertits en part de l'economia i utilitzats per a 
expandir el capital. El punt de sortida i la meta d'aquest procés és una societat de capitalistes i 
de persones obligades a treballar per a ells. Volem acabar amb això. Volem destruir el procés de 
producció que ens resulta extern i contrari a nosaltres. Estem lluitant per a un món en el qual la 
nostra activitat productiva satisfaci les nostres necessitats i sigui una expressió de les nostres vides, 
no quelcom forçat sobre nosaltres a canvi d'un salari —un món on produïm directament per als altres 
i no per a vendre als altres. La lluita dels treballadors de restaurant és, en última instància, per a un 
món sense restaurants ni obrers. 





































Un restaurant és creat per i per al moviment de capital. Som introduïts en el procés de producció 
i convertits en obrers de restaurant mitjançant aquest moviment. Però nosaltres fem el menjar i el 
venem. El moviment dels diners del nostre patró no és més que la nostra activitat convertida en alguna 
cosa que ens controla. Per tal d'aconseguir que la vida sigui suportable, lluitem contra aquest procés, 
i contra els patrons que es beneficien d'ell. 



L'impuls de lluitar contra el treball i contra l'administració és immediatament col·lectiu. Lluitant contra 
les condicions de les nostres pròpies vides, ens adonem que altres persones estan fent el mateix. Si 
volem arribar a algun lloc, hem de lluitar colze a colze. Comencem a derrocar les divisions entre 
nosaltres i els prejudicis, les jerarquies, els sexismes i els racismes comencen a ser soscavats. 

Al construir confiança i solidaritat, ens tornem més audaços i combatius, se'ns obre tot un nou ventall 
de possibilitats. Ens tornem més organitzats, amb més confiança, més forts i més poderosos. 



Els restaurants no són estratègics. No són l'eix central de la creació de valor en l'economia capitalista. 
Només són un camp de batalla en una guerra de classes internacional, de la qual tots en formem part, 
ens agradi o no. 


La mateixa cançó es repeteix una i altra vegada. Estàs omplint 
la mateixa tassa de cafè per a la parella de prop de la 
finestra, la mateixa parella en la seva segona cita. Els 
dónes el mateix somriure servicial de sempre, tornes 
a passar per davant dels mateixos adorns barats i et 
pares en el mateix lloc mirant al menjador. Darrere 
teu, l'ajudant de cuina extreu del plat d'un client una 
mantega reciclada i la torna a posar en una fiambrera per a 
futures ocasions. Això va més enllà que un déja vu. 

Es època d'eleccions. Una cambrera té tres 

taules diferents al mateix temps. Els clients 
de cada taula porten botons de tres partits 
polítics diferents. Mentre passa per cada taula 
es dedica a lloar al candidat i al programa 
polític de cada partit. Als clients els cau bé 
i li donen bones propines. Probablement, la 
cambrera ni vagi a votar. 


Vet-ho aquí que una nit, l'encarregat de fregar els plats 
no ve. Els plats bruts van acumulant-se fins que un dels 
cuiners intenta fer funcionar el rentaplats i descobreix que 
no funciona. La porta està abonyegada i els cables estan 
tallats. Ningú torna a veure mai més el que fregava els plats. 


Per fi! L'últim client exigent. L'últim gerent 
imbècil. L'última baralla amb un company. L'últim 
fastigós plat de musclos. L'última vegada que et 
cremes o et talles per estar estressat. L'última vegada 
que jures que deixaràs la feina l'endemà 
et trobes fent el mateix dues 
setmanes més tard. 


Un restaurant és un lloc 
miserable. 


Fins i tot els restaurants que han 
rebut bones ressenyes a la premsa, 
que serveixen únicament menjar biològic, 
lliure de transgènics i vegetarià, amb 
un disseny d'última tendència, tenen 
cuiners, cambrers i fregaplats que 
estan estressats, deprimits, avorrits, i 
buscant alguna cosa diferent. 

Les condicions que creen l'intens treball i l'intens avorriment en un restaurant són 
les mateixes que creen "la llei i l'ordre" i el desenvolupament en alguns països i les 
guerres, les fams i la pobresa en uns altres. 

MÓN SENSE RESTAURANTS 



"És només quan la monòtona i quotidiana lluita de classes explota en una activitat 
violenta contra la burgesia (el llançament d'un patró per la finestra, el conflicte entre la 
policia i e/s piquets massius, etc), activitats que requereixen un obert exercici de les seves 
energies creatives, que els obrers se senten humans. Com a resultat d'això, el retorn del 
piquet a la lluita de classes encoberta és encara més frustrant que si la vaga mai hagués 
tingut Hoc. El desenvolupament molecular d'aquestes ofensives i retirades només pot esclatar 
en la revolució que permetrà a la classe obrera emprar les seves energies creatives no 
només per enderrocar les velles relacions de producció, sinó també en l'establiment de nous 
vincles socials d'un caràcter positiu i creatiu." 


Ria Stone 


COM ES MUNTA UN RESTAURANT 


"No es pot fer una truita sense trencar cap ou .' 


Maximilian Robespierre 










































Els sindicats es van convertir en negociadors institucionalitzats entre l'administració i els obrers. Es 
barallen per mantenir aquesta posició. Ells organitzen als obrers i ens mobilitzen contra l'administració 
d'una forma controlada. Necessiten els diners de les quotes i els contractes. Però quan el descontentament 
dels obrers queda fora del seu control, el combaten. Són burocràcies que intenten mantenir-se a si 
mateixes. Els obrers d'avui en dia poden voler estar en els sindicats, de la mateixa 
jnanera que volem a un bon advocat, però no veiem als sindicats 
com a propis i sovint som tan escèptics d'ells com dels polítics 
o de les sectes esquerranistes. 





La història del moviment sindical no és una excepció en la història. És una 
dinàmica que podem veure reiteradament en les lluites sindicals. Una vegada 
i una altra, les noves generacions d'obrers construeixen sindicats. Els 
moviments de base transformen als sindicats des de dins. Els nous 
dirigents sindicals radicals substitueixen als més antics, però quan 
són posats en la mateixa posició, sota les mateixes pressions, 
reaccionen de la mateixa manera. D'aquesta forma, la 
burocràcia és rejovenida. De vegades, la lluita per "reformar el 
nostre sindicat" fins i tot deixa de banda la lluita contra el patró. 

Mentrestant, la producció continua de manera bastant rendible. 

Totes aquestes coses poden veure's en els sindicats de restaurants, però no 
tan dramàticament com en altres sindicats. La majoria de les vegades, 
els amos dels restaurants han tingut èxit aixafant ja de 
bon començament les campanyes de sindicalització. 


Els sindicats estan construïts pels obrers, però no són 
els obrers. Els sindicats representen als obrers com obrers 
dintre del procés de treball. Poden 
convocar vagues, i fins i tot violar les 
lleis, però tan el seu punt de partida 
com el seu punt final es basa en tenir- 
nos treballant assalariadament. A 
vegades i en certs llocs, pot ser que 
ens ajudin a guanyar millors salaris i 
condicions laborals. La meitat de les 
veqades s'oposen fins i tot a les lluites 
més moderades. I en definitiva, són un 
obstacle en el nostre camí. 








































































































































Antics treballadors de restaurants van lluitar per 
la jornada de 10 hores en una setmana de 6 dies 
laborals i l'abolició de l'antic sistema de contractació 
(on els treballadors de restaurants anaven a una 
cafeteria i se'ls donava feina si gastaven molts diners 
en begudes o pagaven un suborn al propietari de la 
cafeteria). Aquestes lluites obreres van prendre moltes 
formes diferents. Va haver-hi sindicats 
del gremi que només sindicalitzaven 
a cambrers i cuiners. Va haver-hi 
sindicats industrials que afiliaven en 
el mateix sindicat a qualsevol que 
treballés en un restaurant o en 
un hotel. Alguns d'aquests, 
com la Industrial Workers 
of the World, fins i tot es 
negaven a signar contractes 
amb l'empresari. També 
va haver-hi accions de 
treballadors de restaurants 
que no estaven en cap 
sindicat ni en qualsevol 
altra organització. 


Al principi, els empresaris van combatre als sindicats, 
contractant esquirols i utilitzant a sicaris a sou i a la policia 
per colpejar als obrers en vaga per temor a que qualsevol 
representació dels obrers retallés els seus guanys. A mesura 
que van créixer els sindicats, els empresaris es van veure 
obligats a negociar amb ells. Els empresaris van utilitzar això 
per al seu propi benefici. 


Afiliar-se a un sindicat es va convertir en un dret protegit en 
molts llocs. Els procediments de negociació dels sindicats van ser 
escrits en lleis. Els representants dels obrers van ser reconeguts i 
tot un seguit de conquestes van ser establertes. 




Les quotes del sindicat van ser cobrades directament dels salaris dels obrers. 

tenia el propòsit de fer més fàcil l'organització de tots els obrers d'una empresa 
determinada, però també va servir per a fer al sindicat menys depenent dels seus 
membres. Els sindicats van desenvolupar una burocràcia de personal remunerat 
i organitzadors. El tenir personal remunerat significava que els activistes 
sindicals i els negociadors no podien ser objecte de fustigació o acomiadament 
per l'administració. També va significar que no podien ser fàcilment controlats 
pels obrers. El personal remunerat no està per la feina. Tenen interessos diferents 
o fins i tot en conflicte directe amb els que tenen els treballadors. El contracte, 
pel qual s'havia lluitat tant, sovint incloïa guanys reals per als obrers. Els 
empresaris van concedir salaris més alts, major seguretat i millors 
condicions a canvi d'una garantia de no fer vaga mentre durés 
un contracte. L'administració va acordar pagar més, i 
renunciar a una part del seu control per tal de mantenir 
la producció ininterrompuda. El sindicat s'encarregava 
de fer complir el contracte als obrers. 



Avui en dia seria difícil d'imaginar un món sense restaurants. 
Les condicions que creen als restaurants existeixen arreu 
del món i semblen ser gairebé naturals. Ens resulta difícil 
imaginar-nos altres mètodes d'alimentar-se per a les 
persones (a part d'anar al supermercat, és clar). Però els 
restaurants, igual que la democràcia parlamentària, 
l'Estat, o la policia professional, són un invent del 
món capitalista modern. 


Els primers restaurants van començar a aparèixer a 
París a la dècada de 1760, i encara en la dècada 
de 1850, París albergava a la majoria de 
restaurants del món. Al principi, només 
venien petits guisats de carn 
anomenats "restaurants 
el propòsit dels quals 
era restaurar la salut de 
les persones malaltes. 





Abans d'això, ningú sortia a menjar fora 
tal i com es fa actualment. Els aristòcrates 
tenien servents que cuinaven per a ells. I 
la resta de la gent, que en la seva major 
part eren camperols, menjaven a casa 
seva. Hi havia fondes per als viatgers 
on els menjars estaven inclosos en el 
preu de la cambra i l'amo i els seus 
hostes s'asseien a menjar en la mateixa 
taula. Hi havia proveïdors que preparaven 
àpats per a les noces, els funerals i altres ocasions 
especials. Hi havia tavernes, bodegues, cafès i fleques en 
els locals de les quals es podien consumir tipus específics 
de menjar i beguda. Però no hi havia restaurants. 


En part, això es devia al fet que els restaurants haurien estat il·legals. 

El menjar era elaborat per artesans organitzats en un nombre de 
gremis altament especialitzats. Hi havia els xarcuters, els ròtisseurs 
(que preparaven carn rostida i aus de corral), els fabricants de paté, els 
forners, els fabricants de vinagre, els pastissers, etc. Segons la llei, tan sols a 
un mestre xarcuter se li permetia fer embotit, a tots els altres els hi era prohibit. 

En el millor dels casos, una família o grup d'artesans en particular podia obtenir 
un permís del rei per a produir i vendre unes poques categories diferents de menjar. 











































Però aquestes lleis reflectien un estil de vida més antic. Les ciutats 
estaven creixent. Els mercats i els comerços s'expandien, i 
amb ells el poder i la influència dels mercaders i els 
homes de negocis. Els primers restaurants apuntaven 
a aquesta clientela de classe mitja. Amb la 
Revolució Francesa de 1789, la monarquia va 
ser enderrocada i el rei decapitat. Els gremis van 
ser destruïts i se li va donar via lliure a l'activitat 
empresarial. Els antics cuiners de l'aristocràcia 
se'n van anar a treballar per als homes de negocis 
o van començar un negoci ells mateixos. El bon 
menjar va ser democratitzat, i qualsevol persona 
(amb els diners suficients) podria menjar com un rei. 
El nombre de restaurants va augmentar ràpidament. 



A mesura que la nostra lluita contra els restaurants s'enforteix i busquem formes de lluita més visibles, 
apareixen els sindicats. Generalment, els restaurants no han sigut mai sindicalitzats. I en aquells 
restaurants on han existit, han seguit el mateix camí que els sindicats d'altres indústries, però amb 
menys èxit. 


Els restaurants solen tenir un alt volum 
de recanvi de personal. La gent hi 
dura pocs mesos. Hi treballen molts 
joves que tan sols estan buscant un 
treball de mitja jornada o temporal. Els 
treballs de restaurant no es consideren 
desitjables, i les persones sempre 
busquen aconseguir una millor ocupació. 
Això fa molt difícil la creació de sindicats 
estables. Però aquest estat de les coses 
tant un resultat d'una indústria 
desorganitzada com la seva causa. 
Moltes indústries eren com aquesta abans 
que els sindicats es consolidessin. En les 
indústries seriosament sindicalitzades, 
els empresaris s'han vist obligats a 
renunciar al poder de contractar, 
acomiadar, i canviar llocs de treball a 
voluntat. Els treballadors s'afermen i 
defensen aquesta inflexibilitat. 



Els restaurants, igual que molts sectors de la indústria de serveis, 
han d'anar allà on hi ha demanda. No poden concentrar-se 
en àrees industrials en una zona del país. Els treballadors de 
restaurant tendeixen a estar més dispersos, treballant per a 
milers d'empresaris de petits restaurants en lloc de per a uns 
pocs grans empresaris. Això significa que tenim milers de 
demandes diferents i no és fàcil organitzar-les i coordinar-les 
conjuntament. 


més, malgrat hi hagi restaurants a tot arreu, i representen un gran volum de l'activitat econòmica, no 
són un sector decisiu. Si un restaurant fa vaga, això no crea un efecte pertorbador per a altres sectors 
de l'economia. Si els camioners fan vaga, no només es perjudica el negoci de l'empresa de transport, 
sinó també el dels magatzems, el dels centres comercials i el de tots aquells que depenguin dels 
productes que transporten els camioners. Si un restaurant fa vaga, el principal efecte és que els altres 
restaurants de la zona faran un mica més de diners. Això ens posa en una posició feble i significa que 
és menys probable que els patrons acordin pagar salaris més alts a canvi d'una producció garantida, 
tal i com passa en altres indústries més decisives. 







































































SINDICATS 



"La representació de la c/asse obrera s'ha 
convertit en enemiga de la classe obrera." 

Guy Debord 




El creixement dels restaurants era paral·lel al creixement del mercat. Les 
necessitats que abans eren satisfetes per una relació directa de dominació (entre 
un senyor i els seus servents) o una relació privada (dintre de la família), ara 
se satisfeien en el mercat. El que abans era una relació 
opressiva directa es va transformar en una relació 
entre venedor i comprador. Una expansió similar 
del mercat va tenir lloc un segle més tard amb 
l'inici del menjar ràpid. Als anys 50, mentre 
que el paper de la mestressa de casa s'afeblia ^ 
i la dona s'introduïa al mercat laboral, moltes m 
de les activitats que havien estat dutes a terme 
per les dones van ser transferides al mercat. 

Els restaurants de menjar ràpid van créixer 
ràpidament, pagant salaris pel que abans 
havia estat una tasca domèstica. 


cD 


El segle XIX va 
portar la Revolució 
Industrial. La maquinària 
estava revolucionant la forma de 
fabricar totes les coses. Mentre els mètodes 
de producció de l'agricultura es tornaven més 
eficients, els camperols van ser expulsats de les seves 
terres i van conformar la classe obrera moderna en les ciutats, 
al costat dels antics artesans. No tenien cap altra forma de guanyar 
diners que no fos treballant per a algú altre. 


I 


En algun puntdel segleXIX, el restaurantmodern va cristal·litzar 
en la forma que coneixem avui en dia i es va propagar 
pertot arreu. Això va requerir diverses coses: homes de 
negocis amb capital per invertir en restaurants, clients 
que esperaven satisfer la seva necessitat de menjar 
comprant-lo en el lliure mercat, i obrers sense 
altra forma de viure que treballar per algú altre. 

Mentre aquestes condicions es desenvolupaven, 
així mateix ho feien els restaurants. 


m 

Més comú que l'autogestió, és que l'administració respongui a la lluita dels 
treballadors intentant crear una espècie de comunitat en el restaurant. Ells 
saben que els seus treballadors intentaran formar grups. En lloc de fomentar 
l'aïllament i els prejudicis, fomenten la comunitat—una comunitat que inclou 
a l'administració del restaurant. Això és especialment comú en els petits 
restaurants, on els treballadors fins i tot poden tenir llaços familiars entre 
si i amb l'administració. El patró pot explicar les dificultats que comporta 
dirigir el negoci, sobretot per a un petit restaurant independent com el seu. 

El patró pot ser gai o una dona o d'una minoria ètnica i intentar crear una 
espècie decomunitat sobre la base d'aquesta identitat. El restaurant 
podrà no vendre determinades marques, podrà limitar-se a 
vendre els aliments de "comerç just", biològics o vegetarians. 


Sigui quina sigui la comunitat, el seu objectiu és minimitzar la 
lluita de classes. La idea és que en lloc de defensar els nostres 
propis interessos, la qual cosa ens posaria en conflicte amb 
l'administració, hauríem de tenir en compte el punt de vista 
de l'administració. Nosaltres podem tenir problemes, però el 
nostre patró també té problemes, i hem d'arribar a algun tipus de 
compromís—un compromís que acaba amb nosaltres treballant per a ells. 
A diferència de les propines, aquesta és 
una forma purament ideològica de 
lligar als treballadors al treball, i 
tendeix a ser menys efectiva. Tot 
i així, l'administració mai té més 
control sobre els treballadors que 
quan els treballadors creuen estar 
treballant per a una bona causa. 


Amb l'autogestió, igual que amb la comunitat que inclou 
a l'administració, se suposa que ens hem d'imposar el 
treball sobre nosaltres mateixos i sobre els altres. Aquestes 
estratègies són una resposta a la nostra lluita contra la 
nostra situació que, en última instància, només crea una 
major forma d'alienació. El nostre conflicte amb els 
restaurants és molt més profund que la forma en la qual 
són administrats i no podem resoldre aquest conflicte 
mitjançant la col·laboració amb l'administració. 


















































































































Alguns treballadors de restaurant han construït una ideologia a partir de 
la lluita sobre la forma de dur a terme el treball. Van crear restaurants 
cooperatius on no hi ha patró i prenen les decisions administratives ells 
mateixos. En aquests restaurants, els treballadors ja no estan 
sota el poder arbitrari d'un patró. Sovint eliminen parts 
de la divisió del treball i dels pitjors aspectes de l'atenció 
al client. Sovint venen menjar vegà, vegetarià, biològic, 
de "comerç just", o aliments conreats localment. 




Al mateix temps, s'obliden que la divisió 
del treball es deu al fet que ajuda a fer 
diners de manera més eficient. El patró no 
és un imbècil sense motiu. El patró està sota una forta 

pressió que ve de fora del restaurant, ha de mantenir els seus diners en moviment fent més diners. Ell 
ha de competir i obtenir un benefici, o el seu negoci no sobreviurà. Els treballadors d'un restaurant 
col·lectiu, com les petites empreses familiars, no han eliminat al patró. Simplement han fusionat la 
posició del patró i del treballador en una sola. No importa els ideals que tinguin, el restaurant encara 
està atrapat a dins de l'economia. El restaurant només pot seguir existint si obté beneficis econòmics. 
El treball segueix sent estressant i repetitiu, la diferència és que ara els administradors són els mateixos 
treballadors. Han d'imposar-se el treball a si mateixos i als altres. Això significa que els treballadors 
dels restaurants autogestionats sovint treballen més temps i més dur, i fins i tot cobren menys que els 
dels restaurants regulars. O això o no guanyen prous beneficis com per seguir existint durant gaire 
més temps. 


Els clients en un restaurant veuen un menjar—un plat preparat per a ser consumit en el local. També 
veuen un lloc per sortir i socialitzar-se, un lloc semi-públic, un lloc on fer negocis, celebrar aniver¬ 
saris o quedar amb una cita. Els clients compren menjar, però també compren l'ambient, la cultura, 
l'experiència de menjaren un restaurant. Als clients els agraden els restaurants. Ells són els consumidors. 



L'amo del restaurant és el venedor. Ell és qui realment 
està a càrrec del procés de producció, i el que ofereix 
per vendre tendeix a donar forma a les demandes dels 
clients. L'amo del restaurant no porta el seu negoci 
endavant perquè li agradi alimentar a la gent. Ho fa 
per guanyar diners. Potser l'amo era un cuiner o un 
cambrer que va anar ascendint posicions. O potser 
va néixer amb diners i mai va tenir experiència 
laboral en restaurants. En tot cas, quan els amos de 
restaurant inicien el seu propi negoci, busquen una 
cosa: fer diners. 



Compren forns, refrigeradors, casseroles, olles, gots, 
tovallons, plats, coberts, taules, cadires, vi, licor, equip 
de neteja, menjars crus i envasats, oli, espècies i la resta 
de coses necessàries per dirigir un restaurant modern. El 
valor d'aquestes coses està determinat per la quantitat de 
temps de treball necessari per produir-les. Mentre són consumides, 
aquest valor s'incorpora al valor del menjar del restaurant. 


























































El valor d'un plat de salmó, per exemple, es determina 
segons el preu del salmó cru. Aquest preu és la 
quantitat del temps de treball necessari per pescar (o 
criar) un salmó i transportar-lo al restaurant. També 
s'ha d'afegir un percentatge del preu de l'orenga, la 
sal, la llimona, i l'oli utilitzats durant el procés. També 
cal tenir en compte el gas i l'electricitat utilitzada 
per cuinar i climatitzar el restaurant. Finalment, 
s'afegeix al valor del plat una petita quantitat per 
amortitzar les màquines, el reemplaçament de plats, 
gots, bombetes de llum, bolígrafs i paper, i el preu 
de mantenir l'immoble. 



Tot això representa un cost constant per a l'amo 
del restaurant. No produeixen diners per al 
restaurant. Mentre les espècies i els menjars crus 
són consumits, transfereixen al menjar preparat el 
valor suficient per reemplaçar-se a si mateixes. Els 
preus reals d'aquestes coses poden pujar o baixar 
respecte al seu valor, però aquest moviment tendeix 
a amortitzar-se. El patró pot estar de sort i comprar 
unes caixes de vi que estan d'oferta que podria 
vendre-les molt més cares. Però també pot tenir 
mala sort i certa quantitat de menjar pot podrir-se 
abans de ser venuda, o potser la quantitat de plats 
trencats es troba per sobre de la mitjana. Si seguim 
així, la simple compra i venda ja no és una font 
estable de guanys. Però tanmateix, els restaurants 
són una font de guanys ben segura. 


La nostra lluita contra el treball en els restaurants 
és també una lluita en contra de la forma que es 
dissenya el treball—en contra de la divisió del 
treball i la jerarquia en el treball. Ben sovint estem 
interessats en el treball d'altres treballadors. 

En moments de poca activitat, una 
cambrera avorrida prepararà plats 
simples en la cuina, mentre que 
el fregaplats fa preguntes sobre 
la diferència entre les diferents 
classes de vins. El fet que el 
procés de treball estigui tan 
segmentat i especialitzat se 
sent estrany i antinatural per 
a nosaltres, i volem anar més 
enllà del mateix. Per formar qualsevol 
tipus de grups de treball, hem de 
tractar-nos els uns als altres com a 
iguals. Això comença a soscavar les 
divisions entre els qualificats i els no 
qualificats i la jerarquia 
entre els 
treballadors. 


En qualsevol restaurant els treballadors 
han de ser capaços, en gran mesura, 
d'administrar el treball ells mateixos. 
Hem de ser capaços d'establir 
ordre de prioritats de les 
tasques, així com de comunicar- 
nos i coordinar-nos amb altres 
treballadors. En els restaurants més 
petits, de vegades el patró marxarà 
haurem de coordinar-ho tot nosaltres 
mateixos. Això significa que el nostre 
ressentiment vers el treball sovint pren la 
forma d'una crítica sobre com s'administra 
el restaurant. Ens queixem de la manca de 
"classe" del propietari del restaurant per 
comprar ingredients barats o servir aliments 
caducats. Sovint fem comentaris dient que 
nosaltres administréssim el restaurant, 
les coses serien diferents. Desenvolupem les 
nostres pròpies idees sobre com haurien de 
ser cuinats i servits els aliments, i sobre quant 
haurien de costar les coses. 



Aquesta és una causa constant de conflictes, però també és fàcilment aplacada. Sovint el patró cedirà 
al nostre desig d'administrar les coses nosaltres mateixos. Com més desorganitzat i ineficient sigui el 
restaurant, més probable serà que això succeeixi. Ell deixarà que el recepcionista s'encarregui dels 
problemes dels clients. No comprarà prou queviures o no arreglarà la maquinària, i haurem d'arreglar 
les màquines o aportar els queviures nosaltres mateixes. Deixarà a un sol cuiner amb 10 comandes 
alhora, o a una cambrera amb 10 taules mentre li diu "ja t'apanyaràs". I hem de pressionar-nos 
a nosaltres mateixos en lloc de ser pressionats des de dalt. De fet, part de ser un bon empleat de 
restaurant és haver interioritzat el ritme de producció, i ser capaç de auto-pressionar-se prou com 
perquè l'administració no ho hagi de fer. En aquests casos intentem ajudar-nos entre nosaltres i fem 
petites parts del treball de l'altre—la nostra solidaritat amb els nostres companys de feina és utilitzada 
contra nosaltres per aconseguir que treballem més dur. 





































































ELS OBRERS, L'ADMINISTRACIÓ 
I LA GESTIÓ OBRERA 

"La societat de classes té una gran resiliència, una enorme capacitat 
per plantar cara a la "subversió" creant icones de la seva iconodàstia, 
d'extreure sustent d'aquells que la sabotegen. " 




A part de totes les matèries primes, aliments, eines, i màquines necessàries per 
a un restaurant, l'amo necessita algú per posar-ho en moviment—necessita 
treballadors. Per l'amo, els treballadors són simplement una part més de 
la seva inversió. L'amo compra la nostra capacitat de treballar i, durant 
un temps determinat, som seus. El valor d'un treballador és el nostre 
salari —la quantitat de diners que necessitem per comprar menjar, roba, 
el lloguer del pis, medicaments, bitllets d'autobús i qualsevol altra cosa 
que necessitem per seguir anant a treballar. Això depèn més o menys 
de si hem de dur roba fina i ser capaces de parlar amb els clients 
sobre el vi i la història francesa o si simplement n'hi ha prou amb 
presentar-nos i no escopir en el menjar. També depèn del preu 
del menjar i l'allotjament en la ciutat o país on es troba el 
restaurant. Els salaris també reflecteixen el balanç de 
poder entre treballadors i patrons. On estem forts, 
podem imposar salaris més alts. On estem febles, 
els salaris poden ser rebaixats fins al nivell 
mínim de supervivència. 




Els salaris són cars, però valen 
la pena. A diferència d'una llauna 
de mongetes, un cuiner fa diners per a 
l'amo del restaurant. Una llauna de mongetes 
arriba a un restaurant amb un valor basat en el 
temps de treball necessari per a produir-la. La llauna 
de mongetes és consumida i transfereix el seu valor a 
la sopa en la qual és abocada. El cuiner, per altra banda, 
no es consumeix. Gran part del valor de la sopa ve del treball 
que posa el cuiner al preparar-la. Als treballadors no se'ns paga 
depenent de la quantitat de treball que fem. La nostra capacitat de 
treballar és comprada per un temps determinat, i s'espera que treballem 
per al patró durant aquest temps. El nostre treball afegeix valor als plats, i 
crea les condicions en les quals aquest valor pot transformar-se en diners. 
De fet, afegim molt més valor als plats venuts durant el nostre temps de 
treball que el que després se'ns paga en salari. Aquesta plusvàlua és la forma 
que té el restaurant de fer diners. A través del lloguer, els impostos, les llicències 
i les multes, els propietaris d'immobles i diversos nivells del govern obtenen una 
porció d'aquesta plusvàlua. 

L'empresari comença amb diners. Ell compra mercaderies 
(menjar, màquines i eines, i també la capacitat de treballar 
dels treballadors). Aquestes són posades en moviment en el 
procés de producció i creen una mercaderia —el menjar 
del restaurant—que es ven immediatament als clients. La 
quantitat de diners final és superior a la inversió inicial, 
i Llavors els diners són reinvertits i el cicle comença de 
Inou. Mitjançant el flux del seu capital a través del procés 
| producció, aquest capital creix. 

Aquest moviment de capital és la raó per la qual 
existeixen els restaurants, i els dóna als restaurants les 
seves formes i prioritats particulars. El que importa no és 
que un restaurant produeixi menjar, sinó que produeixi 
plusvàlua i beneficis. El restaurant és un procés de producció 
que fa diners per a l'empresari, i ell vol guanyar tants diners 
com sigui possible. En nombroses ocasions les consideracions de 
seguretat, neteja i fins i tot legals són deixades de banda per tal 
d'augmentar els beneficis. 


El fet que els grups de treball i la cultura que creen es basin en el procés de treball significa que el patró 
pot soscavar a aquests grups canviant el procés de treball. Pot introduir un sistema informàtic que enviï 
ordres a la cuina per tallar la comunicació. Pot canviar els torns per tal que les persones treballin al 
costat d'un gerent i així augmentar la vigilància. Pot canviar 
les funcions de la gent perquè tinguin algunes funcions 
d'administració i així canviar les seves simpaties. Poden 
posar o treure àpats per als empleats, adjudicar funcions 
d'inventari, o simplement fer acomiadaments. Canviar 
la forma de treballar del restaurant pot canviar els 
patrons de comunicació i de socialització i reduir 
la resistència. La nova forma de treballar, més 
endavant acaba constituint la base per a nous 
grups de treball i una nova resistència. Com 
més conscients som de la nostra solidaritat, 
més difícil serà de soscavar. 


El patró té el procés de producció, 
els diners, el pes dels prejudicis, 
els costums, l'aïllament, 
la inèrcia, i en última instància 
la llei i la policia del seu 
costat. 

Nosaltres només ens tenim els 
uns als altres. 












































Aquests grups de treball estableixen la cultura general de treball del restaurant. Si som febles, la cultura 
del restaurant pot acostar-se bastant a l'ideal dels individus aïllats i plens de prejudicis, i el 
treball es torna absolutament miserable. En aquest cas, el nostre desig d'escapar del treball 
també pot esdevenir el desig d'escapar dels nostres companys de treball. Si som forts, 
podem fer el treball molt menys miserable. Quan el patró no està mirant, els cuiners faran 
menjar per al personal del menjador i aquests 
robaran begudes pels de la cuina. Advertirem 
als altres quan el patró o el gerent s'acosti, i 
ens burlarem d'ells quan hagin marxat. 


Atès que els grups de treball es basen en el mateix procés 
de treball, els treballadors que prenen la iniciativa en la 
seva formació i que configuren la cultura de treball tendeixen 
a ser els que coneixen millor el procés de treball. Aquests 
poden ser els que hagin treballat en un restaurant durant més 
temps, o els que hagin treballat en la indústria de la hostaleria 
durant més temps. En general, el moment més propici per fomentar 
un saludable cinisme en un company de treball és quan li estàs 
ensenyant la feina. 

La cola que manté units a aquests grups informals de 
treball és la lluita contra el treball. Sempre que fem broma 
quan se suposa que hem d'estar treballant, o malparlem 
del patró, o ens les empesquem per fer el treball més 
planer, o robem coses del treball conjuntament, estem creant 
confiança, complicitat i una cultura de cuidar-nos els uns als 
altres. Aquesta comunitat de lluita retalla la producció de 
beneficis però també tendeix a trencar les divisions i les 
jerarquies creades pel procés de producció. Es la 
base per a qualsevol lluita més àmplia contra 
l'administració. 


El restaurant representa una cosa molt diferent per als treballadors. Aquells que treballem en un 
restaurant no ho fem perquè volem. Estem forçats a fer-ho. No tenim cap altra manera de viure que no 
sigui venent la nostra capacitat de treballar per a algú altre—per exemple, a l'amo d'un restaurant. No 

fem menjar perquè ens agradi fer menjar o perquè vulguem 
fer menjar per a aquest o aquell client en particular. 
Quan netegem el terra o obrim ampolles de 
vi, no estem satisfent una necessitat per 
a algun tipus d'activitat significativa. 
Simplement estem intercanviant el 
nostre temps per un salari. Això és 
el que representa el restaurant per 
a nosaltres. 







El nostre temps i la nostra activitat en el restaurant no ens 
pertanyen —pertanyen a l'administració. Malgrat que tot en 
el restaurant és posat en moviment i funciona únicament perquè 
nosaltres ho fem funcionar, el restaurant és quelcom extern i contrari 
a nosaltres. Com més dur treballem, més diners guanya el restaurant. Com menys se'ns paga, més 
diners guanya el restaurant. Es rar que els treballadors d'un restaurant puguin accedir a pagar el 
menjar de forma regular, en el restaurant on treballen. Per als treballadors d'un restaurant, és habitual 
transportar plats de menjar exquisit tota la nit amb res més que pa i cafè a dins l'estómac. Un restaurant 
no pot funcionar sense treballadors, però existeix un conflicte constant entre els treballadors i la feina. 
El simple fet de mantenir-nos dempeus ens obliga a lluitar contra el procés de producció. Esbufeguem 
quan s'amunteguen les comandes i retardem la producció d'un plat. Robem menjar, ens estalviem 
alguns passos, o simplement ens posem a xerrar, i mentre ho fem interrompem la producció. El patró, 
que representa al procés de producció, ens hi empeny constantment. Se'ns escridassa si no estem fent 
res o si no anem més ràpid del que seria humanament possible o si cometem errors que alenteixen 
el guany de diners. Arribem a odiar al treball i a odiar al patró. La lluita entre els treballadors del 
restaurant i la seva administració forma part dels restaurants igual que el menjar, el vi, les taules, les 
cadires, o les cartes del menú. 





















































LA DIVISIÓ DEL TREBALL 
I L'ÚS DE MÀQUINES 

"L'autèntic perill no és que les màquines començaran a pensar com e/s éssers 
humans, sinó que els éssers humans començaran a pensar com les màquines. 


Sydney J. Harris 


L'ambient de treball no està dissenyat únicament per produir diners per al patró, sinó també per a 
produir treballadors de restaurant aïllats entre ells, que competeixen entre ells, amb prejudicis entre 

ells, i tan sols ofereix solucions individuals als nostres problemes. Però aquest 
és tan sols l'ideal al qual aspira l'administració. Mai assoleixen tots els 
seus objectius amb èxit perquè la nostra activitat tendeix a empènyer 
en la direcció oposada. 


Els restaurants ens posen amb altres treballadors de restaurant 
en el mateix ambient de treball. El mateix procés de treball 
requereix que cooperem i ens comuniquem amb altres 
treballadors. Passem plats d'un costat a un altre. Comuniquem 
les comandes de menjar i beguda. Esbrinem quines taules 
han de ser pressionades perquè paguin i marxin per tal de 
fer espai per als pròxims clients. 



Aquestes converses condueixen a altres de més 
interessants. Tothom està buscant noves formes de fer 
el treball menys avorrit o estressant. Fem bromes, fem 
malabars amb fruites, fem servir la rentadora com a 
tambor i ens burlem dels clients. 



Aquest bon rotllo ens condueix a una 
cooperació més seriosa. Passem molt 
de temps amb els nostres companys 
de feina i aprenem molt els uns 
dels altres. Quan hi ha poca feina 
parlem dels nostres problemes 
en el treball, en la nostra vida 
personal, o amb les autoritats 
d'immigració. Ja no som un conjunt 
d'individus separats. Formem grups 
informals de treballadors en el lloc 
que som capaços d'actuar junts. 
Sortim a prendre una copa després 
de la feina. Ens encobrim entre 
nosaltres a la feina. 








































Els restaurants tendeixen a organitzar-se de forma similar ja que tots 
intenten guanyar diners de la manera més eficient possible. 

^ ■ Les tasques són dividides i els treballadors s'especialitzen en 

diferents aspectes de la feina. Aquestes divisions es desenvolupen 
perquè ens permeten produir els plats més ràpidament. Les 
primeres i més òbvies divisions són entre l'administració i els 
empleats, i entre les feines de cara al públic i les feines de la cuina. 

A mesura que les divisions es solidifiquen, són catalogades i associades 
amb certs tipus de persones. 

La divisió del treball en un restaurant pot assemblar-se a això: 



J 


EL PATRO 

(És l'amo del restaurant. La seva feina consisteix en 
assegurar-se que el restaurant faci diners. Normalment 
en sap molt sobre el menjar. Ell decideix el menú, compra 
l'equipament, contracta i acomiada treballadors, i a 
vegades es passeja pel restaurant assegurant-se que 
tothom estigui treballant el màxim possible. El restaurant 
és el seu capital.) 


EL GERENT 0 ENCARRAGAT 

(La seva feina és supervisor als empleats. S'encarrega de les 
queixes i problemes que sorgeixen, assegurant-se de que el 
procés de treball funcioni sense traves. En general és més 
vell que els altres empleats, i ha treballat com a cambrer, 
taverner o cuiner durant molts anys. Tot i que s'encarrega 
d'imposar el procés de producció, no rep beneficis directes 
per això i, per tant, no és tan entusiasta en la seva tasca 
com el patró. De vegades el paper del gerent es combina 
amb el de cambrer principal o cap de cuina.) 
















































Es força habitual que tots els empleats de cuina siguin immigrants indocumentats 
treballant en negre. No tenen contacte amb els clients i, per tant, no han de veure's 
igual ni parlar el mateix idioma que els clients. 


CUINER DE PLATS CALENTS 

(Prepara menjars calents —sobretot plats principals. 
Normalment, és el treballador més ben pagat de la 
cuina i de vegades té algun rol de supervisor.) 


CUINER DE PLATS FREDS 

(Prepara amanides, plats 
secundaris, i postres. Té capacitats i 
salari lleugerament inferiors als del 
cuiner de plats calents.) 

AJUDANT DE CUINER 

(Prepara ingredients. Cuina alguns plats senzills com 
ara sopes i salses. Transporta els menjars i ajuda als 
altres cuiners quan s'acumulen les comandes.) 


FREGAPLATS 

(La feina més baixa del restaurant. El 
fregaplats simplement renta els plats i 
els transporta. Es la tasca més bruta, 
sorollosa, calorosa i física del restaurant. 
A més, generalment és la feina més mal 
pagada. Aquesta feina normalment està 
reservada per als més joves o els més 
vells.) 


La nostra lluita contra el treball de restaurant és molt més 
fonamental que la nostra consciència. Gairebé tothom roba en 
el treball. Els treballadors que no són comunistes, que voten pels 
partits polítics que defensen el dret sagrat de la propietat privada, 
no són l'excepció. Fins i tot els treballadors que simpatitzen amb el 
patró i esperen que el restaurant guanyi molts diners faran coses que 
escurcen el marge de benefici per tal de fer el seu treball més fàcil. Li 
direm al client que la màquina de cafè expresso està espatllada i així 
no hem de fer un capuchino. Llençarem un bon plat a les escombraries 
al fi nal de la nit per tal d'estalviar-nos els inconvenients que suposa 
tornar a engegar el rentaplats. 
























































Això no significa que no tinguem orgull. Qualsevol 
persona que es veu obligada a repetir una cosa 
una i altra vegada, ha de mostrar-hi interès o 
tornar-se boig. Qualsevol persona que treballi en 
restaurants el temps suficient, no pot deixar de 
tenir una mica d'orgull de tot el coneixement que 
adquireix sobre menjar, begudes i conductes 
humanes. Tot i així, a part d'un grapat de 
cuiners en restaurants molt cars, l'única gent 
que està realment orgullosa de ser treballadors 
de restaurant són els llepaculs del patró, que solen 
ser rebutjats per la resta de treballadors. 


Però el rebuig a la nostra condició de treballadors de 
restaurant no és simplement una preferència conscient. 
Sovint aquells treballadors que tenen les més altes 
expectatives, que són els més interessats en l'hostaleria, 
o que tenen menys rebuig per la feina, entren en greus 
conflictes amb el patró. Ells tenen més il·lusions i la seva 
sorpresa i indignació a l'entraren contacte amb la miserable 
realitat del restaurant, és molt més gran. Un restaurant és 
una màquina avorrida, incòmoda, estressant, repetitiva, 
alienant, i jeràrquica, amb la funció d'extreure plusvàlua. 
Fins i tot el servil cambrer que sempre està donant voltes fent 
compliments al patró i suggerint-li formes perquè administri 
millor el restaurant, un dia entrarà en una acalorada discussió 
renunciarà quan el cap el tracti arrogantment com a un 
subordinat. Curiosament, aquells que reconeixen obertament 
la miserable posició en la qual es troben, són els que solen 
durar més temps en les feines de restaurant. 



camí 

Els que treballen de cara al públic en el restaurant han de semblar presentables i 
capacitats per atendre els clients. Normalment són educats i tenen títols universitaris 
inútils com ara "Belles arts", "Història" o—pitjor encara—"Història de l'art". 


BARMAN 

(Prepara 
begudes per 
als clients del 
bar i per als 
cambrers. Ha 
de semblar 
expert sobre 
mescles de 
begudes, cerveses 
i vins. També ven alguna cosa de 
menjar.) 

RECEPCIONISTA 

(Contesta el telèfon^ 
i situa als clients 
en les taules. 

Normalment 
només és 
necessari 
a temps 
complet en 
els restaurants 
grans, i en els 
petits solament els 
caps de setmana o dies 
festius. Els recepcionistes són 
gairebé sempre dones.) 


CAMBRER 

(Prenen les 
comandes, 
serveixen els 
plats i cobren. 
Han de 
semblar experts 
en el menjar i en 
algunes begudes.) 


AJUDANT DE 
CAMBRERj 

(Treu els plats 
bruts. Neteja 
i para les) 
taules. També 
fa alguna 
preparació de) 
menjar, com ara 
tallar pa i servir 
aigua. No ha de parlar| 
gaire amb els clients.) 


Els ajudants de cambrer i els recepcionistes normalment volen ascendir a cambrers o 
barmans, de la mateixa manera que el fregaplats vol cuinar, l'ajudant de cuiner vol ser 
cuiner de plats freds i el cuiner de plats freds vol ser cuiner de plats calents. 

Les descripcions reals dels treballs varien molt entre els restaurants, així com les edats, 
els gèneres i les ètnies associades amb ells. Tanmateix, en la majoria dels restaurants, el 
patró té una idea del tipus de persona que vol per a cada tasca. La divisió del treball se 
superposa amb divisions culturals. 






































El procés de treball se separa en petites parts. Cada part és responsabilitat d'un 
treballador diferent. Això resulta ser molt eficient per al propòsit de fer diners. 
Repetim les mateixes tasques especialitzades una i altra vegada i així cada cop 
som més eficients al fer-les. Al mateix temps, la feina perd tot el significat que 
alguna vegada hagués pogut tenir per a nosaltres. Fins i tot aquells que van decidir 
aconseguir una feina en un restaurant (en comptes d'alguna altra feina de merda), 
perquè els interessava el món de la cuina, perden ràpidament l'interès. Els mateixos 
quinze minuts (o hora i mitja) semblen repetir-se 
una vegada i una altra, dia rera dia. El treball es 
converteix en una rutina. En un dia bo podem fer la 
nostra feina gairebé inconscientment, però en un dia 
dolent som dolorosament conscients de l'avorrida i 
inútil que és. 


A diferència de la majoria dels altres 
àmbits de l'economia, els restaurants tenen un ritme de treball molt 
intensiu. Tot i així, a mesura que el procés de producció tendeix a 
augmentar la divisió del treball, també tendeix a impulsar l'ús de 
màquines. Cada restaurant modern disposa d'algunes màquines 
(estufes, refrigeradors, cafeteres, etc), però hi ha una clara tendència 
a augmentar l'ús de maquinària. Un cuiner pot bullir aigua pel te 
fàcilment en una olla, però és més ràpid i més fàcil tenir una màquina 
amb aigua quasi bullint permanentment. Un cambrer pot escriure 
comandes i dur-les a la cuina, però aquest mateix cambrer pot prendre 
encara més comandes en menys temps si no ha d'escriure-les en paper 
i dur-les a la cuina, i en comptes d'això les tecleja en un aparell que les 
envia a la cuina. 


Tendim a aferrar-nos als objectes amb els quals treballem. Ens agrada 
un bon obridor, una bona espàtula, o un bon ganivet afilat perquè fan 
la nostra feina una mica més fàcil. Odiem quan l'ordinador es penja, 
perquè llavors hem de fer-ho tot a mà. Tant si funcionen bé com si no, les 
màquines imposen un ritme al nostre treball. El treball de fer un plat en 
particular pot ser dictat pel temps que triga el forn a coure un ingredient, 
o el temps que triga el microones a escalfar-ne un altre. Fins i tot en 
una hora punta ens hem d'esperar impacientment mentre la màquina de 
targetes de crèdit imprimeix lentament. En un dia bo les màquines d'un 
restaurant passen desapercebudes. En un dia dolent ens podem passar 
tota l'hora maleint-les. 

Amb poques excepcions, els treballadors d'un restaurant desitgen una cosa per 
sobre de totes les altres: deixar de ser treballadors d'un restaurant. 

£ 

lAixò no significa que vulguem ser aturats. 
Vol dir que el treball en un restaurant és una 
manera alienant i miserable de guanyar-se la 
vida. Estem obligats a treballar. El treball no se 
sent com a part de les nostres vides. Quan ens 
sentim realment nosaltres mateixos, és quan estem 
fora del treball. 

El fet que els treballadors de restaurant odiïn la seva feina és tan 
evidentqueés ja un tòpic. En la majoria dels restaurants poden trobar- 
se persones que "no són realment treballadors de restaurant". Són 
actors, escriptors, músics o dissenyadors gràfics. Només treballen 
en un restaurant fins que puguin estalviar prou diners per 
començar un negoci propi o fins que acabin els estudis 
i puguin aconseguir un treball "de debò". Deixen la 
feina per entrar a un altre restaurant amb l'esperança 
que aquest altre serà millor. Els restaurants tenen un alt 
índex d'abandó de la feina. Habitualment, la majoria 
de treballadors d'un restaurant porten treballant-hi 
pocs mesos. Per descomptat, independentment de les nostres 
il·lusions, la majoria de nosaltres no fem més que passar de restaurant 
a restaurant, de pub a cafeteria. 






































































QUE VOLEN ELS TREBALLADORS 

"Res és més aliè a una vaga que el seu finaI." 

François Martin 







En general, com més gran és el restaurant, més dividit és el procés 
de treball, i més forta és la tendència a utilitzar màquines per 
reemplaçar les tasques realitzades per persones. En un petit 
restaurant, els treballs de cambrer, barman, ajudant de cambrer 
i recepcionista són realitzats per una sola persona. En un gran 
restaurant, les tasques del cambrer poden ser dividides entre 
dos o tres llocs diferents. De la mateixa manera, l'ús de 
màquines per reemplaçar les tasques fetes per humans 
tendeix a ser limitat en els restaurants més petits, i tendeix 
a ser major en els grans restaurants amb més capital. 


Les màquines no estan aquí per fer la 
nostra feina més fàcil. Estan aquí per 
augmentar la quantitat de productes que 
un treballador determinat pot entregar en 
una determinada quantitat de temps. Els 
primers restaurants a introduir una nova 
màquina són molt rendibles, perquè són 
capaços de produir amb més eficiència que 
la mitjana del sector. Al mateix temps, les 
màquines (com els aliments o les espècies) 
no fan diners per al restaurant—només els 
empleats ho fan. A mesura que les noves 
màquines són implementades en cada cop 
més restaurants, no tenir-ne una esdevé 
ineficient. Les màquines substitueixen les 
tasques humanes. Es converteixen en una 
altra baula de la cadena de tasques. No 
tenim menys feina per fer. El que passa és 
que tenim menys varietat de tasques per 
fer. El nostre treball es torna encara més 
especialitzat i repetitiu. I ens enrabiem amb 
les màquines quan no fan la seva part de la 
feina. La nostra activitat laboral s'ha reduït 
a tal nivell mecànic, que podem arribar a 
entrar en conflicte amb les màquines. 


El restaurant és una petita part de la divisió del treball dintre de 
l'economia. El restaurant és tan sols l'última part del procés, on el 
menjar es prepara i es ven als clients. La carn i el peix crus, el menjar 
enllaunat i les espècies, les taules, les cadires, els tovallons i els 
davantals entren al restaurant com mercaderies finals d'altres 
empreses. Són produïdes per obrers en 
un procés de producció similar i sota 
condicions similars. Com a treballadors 
de restaurant, estem aïllats d'aquests 
altres treballadors. Només tenim contacte 
amb el representant de vendes de 
l'empresa distribuïdora de vins, mentre li 
entrega mostres de vins al patró, o amb l'empleat de la tintoreria 
mentre recull o entrega els sacs de tovallons i estovalles. 



































































INTENSITAT I ESTRES 

"Si no pots aguantar la calor, surt de la cuina." 

Harry S. Truman 


COM ES DESMUNTA UN RESTAURANT 

"Per a nosaltres, el comunisme no és un estat que ha d'implantar-se, 
un ideal al que ha de subjectar-se la realitat. Nosaltres anomenem comunisme 
al moviment real que anul·la i supera a l'estat actual de les coses. Les condicions 
d'aquest moviment es desprenen de les premisses actualment existents." 


Karl Marx 

A diferència d'altres indústries, un restaurant no pot emmagatzemar els seus productes i vendre'ls més 
tard. A diferència d'una fàbrica de cotxes o una constructora, un restaurant produeix un menjar que 
ha de ser consumit al cap de pocs minuts de la seva producció o no pot ser venut. Això significa que 
el treball no es pot fer a un ritme regular. Va i ve amb moments de gran estrès i estones tranquil·les 
entremig. Els treballadors de restaurant estan avorrits o estressats. O bé fem veure que estem ocupats 
quan no tenim res a fer, o estem fent tot el possible per no endarrerir-nos, fent deu coses alhora. 



Tothom que treballa en un restaurant és pressionat per treballar més dur i 
més ràpid. Al patró li interessa obtenir més treball del mateix nombre 
de treballadors o obtenir la mateixa quantitat de treball amb menys 
treballadors. Som pressionats fins extrems ridículs. Quan s'apilen 
les comandes, pots veure un cuiner fregint patates, vigilant un tall 
de vedella que està en la graella, esperant una sopa que està en 
el microones, bullint pasta, escalfant una salsa en una paella i assaonant 
alguns vegetals, tot alhora. Al mateix temps, una cambrera que està portant quatre cafès 
i un menú de postres a una taula, es para i pren una comanda de begudes d'una altra taula i li diu a unes 
altres dues taules que estarà per ells en un moment. Se'ns empeny a fer més i més tasques molt precises 
al mateix temps i en ràpida successió, i se'ns escridassa quan no ho fem 
bé. Una de les coses que als treballadors de gairebé tots els restaurants 
se'ls ofereix de forma gratuïta és el cafè, que ens ajuda a accelerar- 
nos a l'insà ritme de treball de les hores punta. El ritme s'estableix 
en funció de la quantitat de feina que cal fer. Hem d'ajustar-nos a 
aquest ritme per més malalts que estiguem, amb ressaca, cansats, 
o simplement distrets pensant en alguna altra cosa. Tanquem les 
nostres ferides amb superglue i seguim treballant. 


L'estrès de les hores punta afecta a tothom en un restaurant. 

Gairebé tots els treballadors es prenen un glop de vi, whisky, 
o tequila quan el patró no els veu. Un bon nombre de treballadors va a 
emborratxar-se o drogar-se immediatament després de treballar. Després de 
qualsevol típica nit, tothom està esgotat. De camí cap a casa després de treballar, 
ens adonem que la nostra esquena, els nostres genolls, o els nostres dits estan 
adolorits. Quan anem a dormir creuem els dits per no tenir cap somni sobre una 
comanda que ens hem oblidat o una escridassada del patró. 


































Malgrat la divisió del treball sigui duta a l'extrem, sovint, les 
línies divisòries entre les diverses ocupacions són deliberadament 
difuses. Això fa que algunes petites tasques que no queda clar a 
qui pertoquen esdevinguin una font de conflictes. Cadascú pensa 
que aquestes tasques són feina d'algú altre i es discuteix sobre qui 
hauria de fer-les. 

Un restaurant és incòmode. En general, el 
menjador està a la temperatura adequada 
per què els clients s'asseguin a menjar, 
no per als cambrers i els ajudants que 
caminen frenèticament d'un costat a l'altre 
portant plats i gots. I la cuina és encara 
més calorosa. A mesura que anem d'un 
lloc a l'altre, ens cobrim de cada vegada 
més menjar, suor i greix. Fem pudor de 
restaurant i l'olor se'ns enganxa. Estem 
constantment ensopegant entre nosaltres 
i cridant per comunicar-nos per sobre 
dels sorolls dels coberts contra els plats, 
la repetitiva música de restaurant i la 
xerrameca dels clients. Aquesta atmosfera 
incòmoda ens torna irritables i comporta 
baralles. I les baralles serveixen tant per 
mantenir el frenètic ritme de producció 
com per dividir encara més als treballadors 
entre si. 


Com que no podem escridassar 

al patró ni als clients, 

ens escridassem entre nosaltres. 






































































































El restaurant està pensat per enfrontar 
als treballadors els uns contra altres. 
Això comença amb la divisió entre 
el menjador i la cuina. Mentre els 
treballadors de la cuina generalment 
tenen cap incentiu per treballar 
més ràpid, i no tenen contacte amb 
els clients, els cambrers solen rebre 
propines, i estan constantment parlant 
amb els clients. Això significa que el 
cambrer ha de supervisor als cuiners per 
assegurar-se que els seus plats s'estan 
fent a temps i sense problemes que 
quedin a la vista del client. Això és una 
font d'interminables baralles. Moltes 
vegades la divisió bàsica del treball 
troba sobreposada a diferències 
culturals i d'idioma que poden donar lloc 
a tot tipus de malentesos i prejudicis, els 
quals aprofundeixen la divisió entre els 
treballadors. El cambrer fa comentaris 
racistes sobre com la gent del país del 
qual provenen els cuiners és estúpida i 
gandul o als cuiners no els agrada el 
cambrer perquè és gai. 


A més, tant al menjador com a la cuina, hi ha una jerarquia. Els empleats que guanyen més i tenen un 
treball més qualificat menyspreen als altres i de vegades els dirigeixen o els tracten com si fossin nens. Els 
ajudants de cambrer i els fregaplats guarden ressentiment contra els empleats que guanyen més diners 
que ells, i volen pujar de lloc. Especialment entre els cambrers, l'administració fomenta un ambient de 
competència. Al final de la nit comparem tot el que hem venut i intentem vendre més quantitat d'un vi o un 
plat determinat. En una nit tranquil·la intentem que el recepcionista situï a la gent en les nostres seccions. 
En una nit atrafegada intentem que situï els "clients problemàtics" en les seccions de l'altre cambrer. 



Molts treballadors de restaurant reben 
propines. Això significa que una part 
del nostre salari és pagat directament 
pel patró, i l'altra és pagada pel 
client. Els treballs amb propina són 
sovint els més ben remunerats del 
restaurant. Això crea una falsa 
associació entre les propines 
i un bon salari. La propina 
és una estructura de 
pagament establerta pel 
patró amb uns objectius 
molt específics. 


? 


jí, especialitat de la casa: 

Fricandó 

amb 

moixemons 

amb extra de maionesa 


Els restaurants no poden produir a un ritme similar a la línia de muntatge 
d'altres indústries perquè els plats han de ser consumits immediatament. 
De fet, la majoria dels plats ni tan sols poden començar a fer-se mentre no 
hi hagi un client assegut en el restaurant. Això significa que els alts i baixos 
habituals en qualsevol negoci, afecten molt més durament als restaurants. Quan 
als treballadors se'ls paga en propines, el nostre salari està lligat a les vendes. 
Això significa que quan el negoci li va bé, el patró guanya una mica menys que 
si ens pagués un salari constant, ja que els nostres salaris són una mica més alts. 
Quan al negoci li va malament, guanya una mica més perquè els nostres salaris són 
més baixos. Es una forma de transferir alguns dels riscos de l'activitat 
empresarial del patró als treballadors. 

Els treballadors amb salaris que depenen en gran part 
de les propines, són esquizofrènics. Als cambrers (que 
generalment reben propines) no els agrada treballar 
més que als cuiners (que no solen rebre propines). La 
feina és igual d'irracional, estressant i alienant tant per 
l'un com per l'altre. Al mateix temps, els cuiners obtenen el mateix 
salari li vagi bé o li vagi malament al negoci. Només han de treballar més 
quan al negoci li va bé. Els cambrers guanyen més quan al 
negoci li va bé, i per tant, tenen especial interès en exigir-se el 
màxim a si mateixos i als altres treballadors —la qual cosa també 
fa guanyar més diners al patró, per descomptat. Aquesta funció de les 
propines té paral·lelismes en tota l'economia. Les pensions dels treballadors 
de l'acer estan vinculades a l'estoc de la companyia i als empleats d'una 
libreria se'ls hi donen accions de l'empresa per a la qual treballen. 


A més, les propines reforcen la divisió del treball. Les propines 
normalment flueixen de dalt cap a baix. El client disposa d'un cert 
grau de poder sobre el cambrer, ja que pot decidir donar-li una 
major o menor propina. No és estrany que alguns clients yuppies 
s'asseguin durant un minut contemplant el compte i després al 
cambrer, gaudint d'aquest moment de poder. Al final de la nit, 
el cambrer reparteix les seves propines amb altres companys 
de feina, com ara el seu ajudant o el recepcionista. Ell també 
pot regular la suma de la propina dintre de certs límits. El 
flux de propines de dalt cap avall reforça la jerarquia en el 
restaurant. Aquesta última funció de la propina pot ser disminuïda 
en els restaurants on les propines es posen en un pot comú. 

En un restaurant això succeeix literalment. Quan 
anem corrent intentant fer deu coses 
alhora, inevitablement xoquem 
entre nosaltres de tant en 
tant. Com més gran sigui el 
nombre de persones assegudes 
en el restaurant en un moment 
determinat, més diners pot fer el patró. 

Això significa que en tots els restaurants, excepte 
aquells més cars, hi ha una tendència a agrupar les taules 
molt juntes en el menjador i fer que la cuina i els llocs de treball 
per als ajudants i els cambrers siguin el més petit possible. Això 
multiplica la quantitat de col·lisions i les probabilitats que ens caiguin 
els plats o prenguem mal quan ens creuem. Estem constantment l'un 
damunt de l'altre, ens agradi o no. 


El patró munta un restaurant per guanyar diners. Però els 
treballadors, que són essencials per al procés de producció, 
hostils al mateix. Això significa que perquè la 
producció es mantingui, els treballadors han d'estar 
sota coerció i supervisió constants, i ha d'estimular-se 
la rivalitat entre ells. 


L'administració sempre està vigilant per 
assegurar-se que estiguem fent la nostra feina. 

El patró o el gerent ens diuen que hem de treballar més i més 
ràpid. Si no ho fas, el teu treball pot estar en perill. Depenent 
de la grandària del restaurant això pot ser tan personal 
com un pare abusiu o tan impersonal com un Estat policial. 
Ells assumeixen (correctament) que els treballadors robaran 
quan ningú estigui mirant, i constantment estan fent controls 
d'inventari de tot allò que sigui valuós. Utilitzen miralls ben 
col·locats, i a vegades, fins i tot càmeres ocultes i espies per 
mantenir aquesta vigilància. Estem controlats, monitorejats i 
sota amenaça constant. El temps de treball en un restaurant 
és totalitari. 






































COERCIO I COMPETÈNCIA 

"Xoquem amb els defensors de l'ordre, però també seguim xocant els uns contra els altres 
a un nivell molt més quotidià. Aquesta és la realitat de! capitalisme." 


Dominique Karamazov 



restaurants, els treballadors no poden tenir el 
luxe de pixar en el restaurant de forma regular. 
Això significa que tendim a servir a persones 
que estan en millor situació que nosaltres, fins i 
tot si no són necessàriament riques. Però això és 
només el teló de fons per explicar el ressentiment 
vers els clients. Els clients bé que poden ser de 
classe obrera, amb ocupacions tan alienants i 
miserables com les feines de restaurant. Fins 
tot algú que treballa 60 hores a la setmana per 
una ETT pot sortir a menjar a un restaurant i ser 
un imbècil de client. El rerefons de classe dels 
clients és menys rellevant que la seva condició 
com a clients d'un restaurant. 












































Els clients són els compradors. Ells pensen que 
estan comprant bon menjar i bon servei. Sovint, 
el que obtenen és l'aparença de bon menjar i 
bon servei. El menjar de restaurant rarament 
és tan fresc o net com el menjar casolà. 

Al client odiós i cridaner se li tornarà a 
omplir la seva tassa de cafè descafeïnat. 

A voltes, direm al client que tal cosa s'ha 
acabat si és que estem massa ocupats. O 
li recomanarem el menjar més car o el 
més fàcil de preparar. 





Els clients no estan familiaritzats amb el procés de producció. Una bona part de 
la feina del personal que treballa de cara al públic és ajustar-los eficientment al 
procés. Arribem a ser bons en aconseguir que ordenin, mengin i paguin quan volem. 
Els millors cambrers són aquells que aconsegueixen que una gran quantitat de taules 
demanin molt de menjar i beguda alhora, les consumeixin i paguin ràpidament i 
que després es creguin que estan ordenant, menjant i pagant al seu propi ritme. 
Això és possible perquè l'elaboració dels plats funciona igual que una cadena 
de muntatge, amb un limitat nombre d'opcions. Si volen que el seu menjar sigui 
preparat d'una manera especial o si quan ens parem a la seva taula encara 
no saben el que volen, ens estan donant més feina del compte. Comencem a 
desenvolupar prejudicis no del tot inexactes sobre la base de quin tipus de 
clients seran difícils d'encaixar al ritme de producció o quins clients donaran 
bones propines. Els ancians i els infants són un problema. Els turistes 
estrangers i els homes de negocis no donen bones propines. Els obrers 
de la construcció i, per descomptat-ijeballadors d'altres restaurants 
generalment sí que donen bona propina. 


Els clients tenen molt de poder sobre els treballadors 
de restaurants —i no només quan ens donen propina. 
Una targeta amb un comentari dolent pot fer 
que ens escridassin. Una greu denúncia al 
gerent podria causar que ens acomiadin. 

La diferència de poder és tal que els clients 
de vegades actuen com a petits patrons. 

Poden ser exigents, grollers, borratxos 
imbècils, però hem de ser amables 
amb ells, i és la nostra feina fer-los 
feliços. Els odiem pel poder que 
tenen sobre nosaltres. Ells formen 
part de l'aparell de vigilància del 
restaurant. 

Tenim les mateixes converses 
amables amb els clients una 
i altra vegada. Aprenem 
a llegir-los les ments 
ràpidament i a dir-los 
el que volen escoltar. 

Flirtegem amb ells i 
utilitzem bromes gastades 
per fer que comprin molt, 
mengin ràpidament, i 
dónin bones propines. Però 
quan ens allunyem de la 
taula, o ens col·loquem fora 
del seu camp d'audició, la 


màscara d'amable servei al client cau 
ràpidament. 

Els insultem, o ens enriem d'ells, 
o comentem sobre els que 
ens agradaria follar-nos, o 
ens preguntem si aquells dos 
són pare i filla o un home 
de negocis i la seva amant. 
Aquesta hipocresia ens causa 
un estrany tipus de plaer. En 
l'opressiva atmosfera 
de servei al client 
això és gairebé un 
acte de rebel·lió. 




Els clients també són la debilitat del restaurant. El restaurant depèn d'ells. Un client pot queixar-se a 
l'administració, però també poden posar-se de la nostra part. Els clients tenen contacte directe amb els 
treballadors del restaurant i, en general, volen pensar que aquests treballadors estan contents i se'ls 
tracta bé. De vegades, podem utilitzar-los com una manera d'exercir pressió sobre l'administració. 
Un piquet davant d'un restaurant és molt més efectiu espantant als clients que no pas un piquet davant 
d'una drassana impedint el seu ús a les companyies navilieres. 














































































